Isigidimi Sama-Xosa

Ipepa Lama-Xosa Lenyanga Pambili nto zak’wetu! Lihlaulelwa 5s. ngonyaka kwase kuqaleni

Vol. XVIII. LOVEDALE, SOUTH AFRICA, AUGUST 1, 1887. No. 217.

*NGO-MVULO, AUGUST* 1, 1887.

NAPAKADE.”

Kuvakala kwezi nyanga zimbalwa zidluleyo kuyawako umhlahlo omkulu kwi *Mvo,* ingasenguwo ongo Rev. P. J. Mzimba, ofane wapelela emoyeni nawo kuba bekungeko nto kade, ebefane edlelwa indlala nje kodwa. Namhla kungenwe ku “ Napakade,”—

Ku Songcata.

U-Biya ngo ngana.

Undlela idlula kwa-Ntyuntyashe emnyango.

Watetel’ umntu wabangazeka,

Wabek’ eluxandeni, kwa Mshweshwe.

Uliso linomta njenge langa.

Singamtini betu ?

Namhla i *Mvo* zikwele kuye. Sekuntsuku zicwilishana naye, ngendawo ezingaqondekiyo. Namhla ke side sifune ukungena nje yilenteto imbi kunene iludunkunku elizweni lonke itiwa—“ Inkosi zingakutshwa nje kukwenza kuka Tshalisi”

Wonke ubani oyaziyo imbali ka Napakade, kuseloko wangenayo kulomzi wakwa Ngqika nje, uyamangaliswa akuziva ezinteto atetelwa zona namhla ebuxegwini bake, oko kade lomzi ewupete ngomlomo, ewusindisa kububi obuninzi ngexesha obuzidenge kakubi ngalo kwinto zaselulaulweni Iwase Mlungwini.

Kanene lomzi ka Ngqika usinde ngabani na obungamatamba kwanamagogotya kwakunye nomhlaba wawo, owawushiyiwe ngexesha lo Nongqause? Ngu Tshalisi lowo. Kanene kunge mpembelelo noncedo lukabani na ekute kulo ncitakalo wawukongozela u Rulumente umzi wasema Xoseni, wacita imali eninzi ukonga izinto engezazifile yindlala? Ngu Tshalisi lowo.

Kanene ukuze kuye iqela elikulu emfundweni e Kapa nase Ngilane, lonyana benkosi ezicitakeleyo, nonyana benxenye yamapakati, lazuziswa namabaso emihlaba, enanamhla abasenayo bayawaxamla lomafa, nabangasenayo bayitengisa ngezandla zabo; kanene konke oko kwa kwenziwe ngubani na esenzela obani na? Ngu Tshalisi lowo, esenzela abantwana bama Xosa.

Kanene lomhla wase Lugudwini, wasindiswayo nje wonke umkosi wamatyipukolo owawukwele emahasheni uhamba noTshalisi, wawusindiswe ngaye ngazizatu zini na? Kukulunga kuka Tshalisi.

Ngazwinye, ngubanina obe ngade kwa Rarabe apa akolwe yinteto enjalo ekutiwa itetwe ngu Tshalisi, ngenkosi zama Xosa? Akuko nto injalo. Sifuna ukuwukupa mpela umoya nomkuna onjalo ohamba usitiwa abantu abangamaziyo lo Tshalisi. Kungati ukuba kufuneka izizatu ezityebileyo kunezi, zokutetelela lonkosi, fanukuba ubunqina bungavela nakum Twa wentaba walomzi ka Rarabe.

Yona inyaniso apo ingafunyanwa imi kona (nangani singayi kuzityanda magila) ingafunyanwa isekubeni lo Napakade ubekwa elibala libi kangaka namhla *angafunyanwa yena esalalisile nanamhla ukutaruzisela ezonkedama zenkosi kumzi wakowabo,* kwaye kakade tina sisazi ukuba akasokuyeka *kude kume* ngaye. Wonke umzi ka Rababe omaziyo ukangele kuye nanamhla nje. Wanga akangekalali, aqumbe alahle, ngakuba namhla usigculelo sokucwilishwa siti mpi intsha ivelayo ingahloneli bani. Mangasilahli noko. Kade ekulula obawo ngemini zobubi, waye naye ebonele koyise abatwala ubunzima obuninzi ngenxa kwayetu luhlanga luntsundu. Makangasilahli umtan’ omfundisi. Siziqamo zomsebenzi woyise, ezinje ngezo ziswenye zediliya zazitwelwe zintlola zivela nazo ezweni ledinga. Yomelela, siyata- ruzisa nyana womfundisi wetu ungasilahli.

UKUCOLACOLA.

Ukudliwa kwabatile.—Kuvakele nge pepa eliyi *Cape Argus* ukuba kudliwe amadoda amatatu antsundu, abe notywala bomlungu ezinqwelweni zawo epuma e Qonce nabo. Inye idliwe i £15—e Gcuwa, okanye ihlale inyanga ezine entolongweni. Obotywala bufunyenwe ngama polisa emva kokuba inqwelo ezo seziwelile emtantatweni wase Nciba.

Ukutungwa imilomo.—Kubonakala kwipepa eliyi *Port Elizabeth Telegraph* ukuba kuke kwako intlanganiso yaba- ntsundu, yayonganyelwe ngu Mr. Brister, ikangela kwalendawo yokutungwa imilomo yabantsundu malunga nevoti. Kutiwa babe likulu ababeko kulontlanganiso. Kwakutolikwa ngo Mr. Makwena nabanye. Lontlanganiso yawukupa umxelo wayo wokukalaza, yade yagqiba endaweni yokubalela u Mhlekazi i Ruluneli ukuba ingabeki isandla sayo iwuvumele ukuba ume ube ngumteto lowo, nokuba ukuba i Ruluneli yoyiswe yilondawo, lontlanganiso iyakutumela isine samadoda ku Rulumente wapesheya kwa manzi (England) ukuba ayikangele lendawo. Lontlanganiso yayanyula i Komiti yokuwuquba lomcimbi. Yiyo le— Mr. E. Jones, Umgcini-Sihlalo; Mr. P. Makwena, Umbali; Mr. P. Rwexu, Umgcini Ndyebo. Kwano Messrs. J. Volmink, H. Davids, G-. A. Ross no D. Ngqina abongeze elonani.

Ubono wesanga.—Ipepa eliyi *Indian Witness* liti kute xa usitemele okutiwa yi Sirsa, we British Indian Company evela e Calcutta isiya e Sidney, kwati xa lo nqanawasel’ ikwi 115 lemayile ukuya e Adelaide, suke lomzi wabona- kalala esibakabakeni, wacaca kakuhle, ngokukodwa izindlu ezinje ngo zityalike nezinye kude kuye elwandle. Kude kwabonakala nenqanawa eyayipakati elwandle, yade yaqondakala necala esingisakulo. Lombono wawumhle kunene kwabo babewubona ngalomini.

Irasowa lehomba.—Ipepa lase Monti eliyi *E. L. Des­patch,* linendatyana ezihlekisayo zokubanjwa komnumzana ogama lingu John Tshatshu obenyatele impahla zamannene atile, anje ngo Messrs Bompas no Pleischer (ukuba ngulowo uyimantyi yelozwe) lafike lanyatela nakomnye umntu ontsundu, lehla nomcinga selitsho ngemigxashe yamatyatanga e watch, likwele kwi Second Class kuloliwe, iliso lingasesuki ukuuyekela kule migxashe. Libanjwe kakubi elonene lisenkongolweni siteta nje.